**Av tekstutvalget: oppgave 2 og 3**

**Refleksjons oppgave 2.**

Våre samfunnsverdier har i stor grad påvirket utviklingen av kunstig intelligens og maskinlæring. Kunstig intelligente systemer utfører handlinger, fysisk eller digitalt, basert på tolkning og behandling av strukturerte eller ustrukturerte data, i den hensikt å oppnå et gitt mål (Uk, u.d.).  Maskinlæring er en underkategori av kunstig intelligens og enkelt forklart omhandler det systemer som lærer. Dagens samfunn fortsetter å bevege seg mot den digitale verden uten stopp. Nye oppfinnelser og ideer dukker stadig opp og det skaper problemer som trenger løsninger. For oss har kunstig intelligens blitt en måte å løse både eksisterende og nye problemer som dukker opp.

Programmer og maskiner kan for eksempel erstatte menneskelig arbeidskraft, rettere sagt at en del jobber kommer til å bli overflødige som følge av kunstig intelligens og anvendelser av det. Mange ser på økt produktivitet som den største fordelen med økende bruk av kunstig intelligens, men samtidig er det fortsatt mange menneskelige aspekter i enkelte områder/felt som maskiner ennå ikke kan erstatte. Til tross for det vil vi ha muligheten til å skape nye typer jobber og muligheter.  For oss som studerer innenfor teknologi vil det alltid være gunstig å videreutvikle kunstig intelligens og maskinlæring, men det kan skape problemer i enkelte yrker. Vi ser stadig flere eksempler hvor dette skjer. Gode eksempler på dette kan være en selvbetjent kasse på en matbutikk og/eller restaurant.

Vi støtter denne utviklingen, men vi mener at noen menneskelige aspekter må tas være på. De representerer grunnleggende verdier i samfunnet vårt.

**Refleksjons oppgave 3.**

Internettet har utviklet seg til å være et allestedsnærværende samfunn globalt, og har spilt en stor rolle gjennom utvikling, historie og politikken (Farell, 2012). I hvilken grad, og hvordan har internett politiske konsekvenser? For å besvare denne oppgaven har vi satt opp to ulike politikkstyrte land, Norge og Kina, og stadig brukt dem som eksempler. Vi begrenser oppgaven og skal se på et par gode følger, og negative konsekvenser ved politikken på nett. I velferdsstaten Norge jobber alle de politiske partiene tett med nettsidene deres ettersom de vel brukes av befolkningen til å finne informasjon. Kommuniststaten Kina har normalisert overvåking og sensurering av alt som kan «skade» ryktet deres, og dermed også politikken (Kvittingen, 2014). Dermed er politikken under kontroll og uønsket informasjon kan ikke bevege seg fritt. Som den største følgen har den kinesiske befolkningen ikke samme tilgang til informasjon og frihet som de nåværende i Norge. I Norge kan internett ha politiske konsekvenser ved at folk fritt kan ytre seg ekstremt og dermed ødelegge respekt, lage uro, og ikke minst hat mellom det multikulturelle samfunnet. Et eksempel på skaden politikken fikk var når Fahad Qureishi nektet å håndhilse Sylvi Listhaug grunnet personlige årsaker. Ikke bare ble politikken skadet, men religioner ble innblandet, og mange unge ble pårørt. Internett kan skade politikken på flere måter som: spredning av falsk informasjon som kan føre til manipulering, og ekstreme ytringer, som nok igjen er blitt sett overalt i Kina og Norge. Det eneste som skiller begge til konklusjon er at i Kina sensureres alt, og i Norge skapes det skiller mellom folket.

# Bibliografi

Farell, H. (2012, Mars 8). *The Consequences of the Internet for Politics*. Hentet fra Annual Reviews: https://www.annualreviews.org/doi/10.1146/annurev-polisci-030810-110815

Kvittingen, I. (2014, August 27). *Slik sensurerer Kina*. Hentet fra Forskning.no: https://forskning.no/kina/slik-sensurerer-kina/546235?fbclid=IwAR2mlpxGuzPFmyM2Pl5hyFo7bq6mYdeLovFuVcvXMvuViW3kXQAG5I3UH-Y

Uk. (u.d.). *Nasjonal strategi for kunstig intelligens*. Hentet fra Regjeringen.no: https://www.regjeringen.no/no/dokumenter/nasjonal-strategi-for-kunstig-intelligens/id2685594/?ch=3