Oppgave 3.

Mange av oss har blitt avhengige å bruke sosiale medier at vi av og til glemmer hvor mye av personvernet vårt vi mister. I denne besvarelsen skal vi snakke om personvern på Facebook.

Facebook har fått mange klager fra brukere om annonser de får opp på startsiden sin. Anklagene handlet oftest om at Facebook fikk tilgang til hva de har søkt opp på andre nettsider, noe som gjorde det mulig for Facebook å komme med best mulige og spesielt tilegnet annonser (What data does Facebook collect?, 2021). Hvis dette ikke var skremmende nok for deg, har jeg kanskje et enda bedre eksempel på hva noen brukere har opplevd. Facebook eier også Instagram og Whatsapp. Mange som bruker disse appene, særlig Whatsapp, har opplevd at de har fått opp annonser på Facebook om ting og produkter som de har snakket om med noen på Whatsapp. Det betyr at Facebook har tilgang til både din søkelogg, men også dine chatter og bruker de for å gi deg annonsene de tror du vil se. Dette kan bli sett på som at Facebook deler informasjonen om en bruker med en tredjepart, men det finnes et enda bedre eksempel av dette.

Når du vil lage en bruker på en annen nettside, får du ofte muligheten til å gjøre dette ved bruk av Facebook-brukeren din. Dette bør du aldri takke ja til, siden det kommer til å føre til at Facebook begynner å dele informasjonen din med nettsiden du vil lage en bruker på (Facebook admits sharing users data, 2021). Dette kan absolutt blitt sett på som deling av informasjonen med en tredjepart. I tillegg til dette, finnes det også mye annen type informasjon Facebook samler om sine brukere som de fleste allerede vet om fra før. Facebook kan vite hvor du er fra og hvor du bor akkurat nå hvis du selv velger å ha det tilgjengelig på dette sosiale mediet. Samme gjelder for fødselsdatoen din, hvor du går/gikk på skolen, hvor du jobber/jobbet.

Vi forteller en del om oss selv til Facebook, uten å tenke særlig mye på det. Dette er som sagt litt enklere å finne ut om enn annonsene på Facebook og informasjonen de samler rundt dette, men det er generelt veldig vanskelig å finne ut akkurat hva slags informasjon Facebook har eller prøver å finne ut om deg.

Oppgave 4.

Mange tjenester på nettet har en vane av å ofre deg en bedre opplevelse og eller tilgang så snart du gir fra deg kontroll over personopplysninger. De fleste av oss tenker ikke alltid på hva vi takker ja til når vi aksepterer disse vilkårene. Grunnen til det er fordi de fleste ikke leser gjennom det vi aksepterer, og det er noe som vi bør gjøre på hver nettside før vi eventuelt takker ja eller nei. Det er oftest ufarlige greier, men faren kan oppstå på litt mindre kjente nettsteder som vi ikke vet så mye om.

At de samler info gjør det lettere for dem å f.eks. vise annonser som er mer relevante for akkurat deg, men hvor går grensen for hvor mye og hva slags informasjon de samler inn? Det finnes en del eksempler av apper eller nettsider som nesten «følger etter» oss. Enkelte apper som Snapchat gjør posisjonen din tilgjengelig for andre uten at du gir dem tillatelse for dette hver gang du bruker appen.

I likhet med mange andre så har vi ikke tatt noen tiltak for å forbedre sikkerheten og personvernet vårt annet enn å laste ned et gratis antivirus program. Vi har i lang tid brukt gratis antivirus programmer som Avast og McAfee for å forhindre virus fra å komme inn i nettverket eller datasystemet vårt. Det er umulig å være helt beskyttet på nettet, men det å laste ned et gratis antivirus program er egentlig et stort skritt mot en mer sikker hverdag på nettet.

Vi synes at de store selskapene bør være mer ærlige over hvordan de behandler informasjonen de samler. Det er kanskje den eneste måten de fleste kan begynne å stole på dem. I tillegg til dette, synes vi at mennesker generelt må bli flinkere på å finne ut hva de “takker ja” til. Dette kan gjøres ved å bruke litt mer tid på å lese gjennom vilkårene, og gjøre grundig “research” om hva de store selskapene kan om oss.

# Referanser

*Facebook admits sharing users data*. (2021, November 03). Hentet fra IndiaToday: https://www.indiatoday.in/technology/news/story/facebook-admits-sharing-users-data-with-third-party-developers-1696174-2020-07-02

*What data does Facebook collect?* (2021, November 03). Hentet fra Reviews: https://www.reviews.org/internet-service/what-data-does-facebook-collect/